cyanic-selkie/wikianc huggingface dataset:
Դուստին Պուարիե
Պրոֆեսիոնալ գործունեության սկիզբ
Պրոֆեսիոնալ մակարդակի խառը մենամարտերում նորամուտը նշել է 2009 թվականի մայիսին՝ իր մրցակցին նոկաուտի ենթարկելով առաջին իսկ ռաունդում։ Մենամարտել է ամերիկյան ոչ մեծ փրոմոուշեններում առավելապես Լուիզիանայում և Հարավային այլ նահանգներում։ Բոլոր մենամարտերից միշտ հաղթող է դուրս եկել, ընդ որում՝ միշտ մարտերը ժամանակից շուտ է ավարտել։
World Extreme Cagefighting
Այդ ցուցակում ունենալով յոթ հաղթանակ և ոչ մի պարտություն, 2010 թվականին Պուարյեն գրավել է World Extreme Cagefighting բավական խոշոր կազմակերպության ուշադրությունը և պայմանագիր է կնքել նրա հետ։ Այդուհանդերձ, առաջին մենամարտում մրցավարների միաձայն որոշմամբ պարտվել է Դենի Կաստիլյոյին՝ այդպիսով կրելով պրոֆեսիոնալ գործունեության առաջին պարտությունը ։ Մի քանի ամիս անց կրկին հանդես է եկել երկրպագուների առաջ, և 53-րդ վայրկյանում տեխնիկական նոկաուտով հաղթել է Զակ Միկլրայթին ։
2010 թվականի հոկտեմբերին WEC-ի առաջխաղացումը ստանձնել է Ultimate Fighting Championship ավելի մեծ առաջնությունը, և բոլոր մարտիկներն այնտեղից ավտոմատ տեղափոխվել են նոր տիրոջ մոկ, այդ թվում՝ Պուարյեն։ Նոր կազմակերպությունում նա որոշել է թեթև քաշայինից անցնել կիսաթեթև քաշային կարգի ։
Ultimate Fighting Championship
Առաջին մենամարտը UFC-ի ութանկյուն ռինգում (octagon) տեղի է ունեցել 2011 թվականի հունվարին՝ միավորներով հաղթելով Ջոշ Գրիսպիին։ Այնուհետև պետք է հանդիպեր բրազիլացի Ռանի Յահյանի հետ, սակայն նա վնասվածք էր ստացել և փոխարինվել է կազմակերպության նորեկներից Ջեյսոն Յանգով։ Արդյունքում, նրանք միմյանց դիմակայել են ամբողջ հատկացված ժամանակում, Պուարյեն հաղթել է մրցավարական միաձայն որոշմամբ։ Ավելի ուշ հաղթել է Պաբլո Գարսին հակահարված տալով ։
2012 թվականին մենամարտել է Մաքս Հոլոուեյի հետ՝ կազմակերպության ապագա չեմպիոնի, և արդեն առաջին ռաունդում նրան ստիպել է հանձնվել արմունկի լծակի միջոցով՝ դրանով վաստակելով երեկոյի լավագույն հնարքի բոնուս։ Այնուհետև բավական դրամատիկ մենամարտ է ունեցել «Կորեական զոմբի» Չոն Չհան Սոնի հետ՝ առաջին անգամ դուրս գալով մրցաշարի հիմնական՝ 5 ռաունդ տևողությամբ մենամարտի։ Պուարյեն չորրորդ ռաունդում տեխնիկական պատասխանով պարտվել է այդ մենամարտը ։ Նրանց հանդիպումը ճանաչվել է երեկոյի լավագույն մարտ, իսկ որոշ պարբերականներ այդ դիմակայությունը համարել են տարվա լավագույն մենամարտ։ Այդ պարտությունից հետո Պուարյեն հեռացել է Gladiators Academy մարզական ակումբից և միացել American Top Team -ին ։
Պուարյեն շարունակել է մասնակցել UFC-ի մրցաշարերին, հաղթել է այնպիսի մարտիկների, ինչպիսիք են Ջոնաթան Բրուկինսը, Էրիկ Կոխը, Դիեգա Բրանդանը և Ակիրա Կորասանին, սակայն պարտվել է Կաբ Սվոնսոնին և ապագա չեմպիոն Քոնոր ՄաքԳրեգորին ։
2015 թվականին վերադարձել է թեթև քաշային կարգ, և դա իր պտուղներն է բերել։ Հաջորդել են Կարլուս Դիեգ Ֆերեյրայի, Յանսի Մեդեյրոյի, Ջոզեֆ Դաֆիի և Բոբի Գրինի նկատմամբ տարած հաղթանակները։ Երկու անգամ մրցանակ է ստացել երեկոյի լավագույն ելույթի համար։ Նրա հաղթարշավը ընդհատվել է միայն 2016 թվականի սեպտեմբերին՝ Մայքլ Ջոնսոնի հետ հանդիպման առաջին իսկ ռաունդում ։
2017 թվականին երեք մենամարտ է անցկացրել UFC-ում։ Հաղթել է Ջիմ Միլլերին և Էնթոնի Պետիսին՝ երկու դեպքում էլ բոնուս ստանալով երեկոյի լավագույն մենամարտի համար։ Սակայն Էդի Ալվարեսի հետ նրա հանդիպումն այնքան էլ հաջող չի ավարտվել։ Երկրորդ ռաունդում մրցավար Հերբ Դինն ընդհատել է մենամարտը այն բանից հետո, երբ Ալվարեսը ծնկի երկու հարված է հասցրել պառկած դիրքում գտնվող Պուարյեին։ Մրցավարի կարծիքով՝ Ալվարեսը անօրինական հարվածներ է հասցրել ոչ դիտավորյալ, այդ պատճառով էլ մարտը չկայացած է ճանաչվել ։
Կազմակերպության հետ նոր պայմանագիր կնքելով՝ 2018 թվականի ապրիլին Պուարյեն մենամարտել է WSOF-ի նախկին բազմամյա չեմպիոն Ջասթին Գեյջիյի դեմ։ Չորրորդ ռաունդի սկզբում տեխնիկական նոկաուտով հաղթել է իր մրցակցին և հերթական անգամ պարգևատրվել երեկոյի լավագույն մենամարտի համար ։
2019 թվականի ապրիլին մրցավարների միաձայն որոշմամբ հաղթել է թեթև քաշային կարգ տեղափոխված Մաքս Հոլոուեյին և այդպիսով նվաճել UFC-ի ժամանակավոր չեմպիոնի տիտղոսը ։
2019 թվականի սեպտեմբերի 7-ին Աբու Դաբիում տեղի է ունեցել աշխարհի չեմպիոնի կոչման համար մենամարտ Խաբիբ Նուրմագոմեդովի հետ։ Երրորդ ռաունդում Նուրմագոմեդովն անցկացրել է խեղդող հնարք, որի արդյունքում Դաստին Պուարյեն պարտվել է այդ մենամարտում։
2020 թվականի հունիսի 27-ին Դուստին Պուարյեն հանդիպել է Դեն Հուկերի հետ UFC Vegas 4 մարտական շոուի երեկոյի գլխավոր մենամարտում։ Մենամարտը շարունակվել է բոլոր հինգ ռաունդներում, որոնց արդյունքում մրցավարները հաղթանակը միաձայն պարգևել է Պուարյեին ։ Մենամարտից հետո երկու մարտիկներն էլ մրցանակ են ստացել երեկոյի լավագույն մենամարտի համար ։
Արտաքին հղումներ
Կատեգորիա:Ամերիկացի ընդհանուր մենամարտիկներ
Լորա Ռայդինգ
Լորա Ռայդինգ, ի ծնե՝ Ռայխենտալ (Laura Riding, ), ամերիկացի գրող։
Կենսագրություն
ԱՄՆ արտագաղթած ավստրոհունգարական հրեաների ընտանիքից է։ Ավարտել է Կոռնելի համալսարանը։ 1923 թվականին՝ դեռևս սովորելու տարիներին, սկսել է հրատարակել իր բանաստեղծությունները Լորա Ռեյդինգ Գոտշալկ անունով (առաջին ամուսնու՝ պատմաբան Ֆրանց Լուիս Գոտշալկի ազգանունով, որից բաժանվել է 1925 թվականին)։ Այդ անունով հրատարակել է նաև իր բանաստեղծությունների առաջին գիրքը։ Մտերիմ է եղել Fugitives (Ալեն Թեյթ, Ռոբերտ Փեն Ուորեն և այլք) խմբի հետ։ 1925 թվականի վերջին Ռոբերտ Գրեյվսի և նրա կնոջ հրավերով տեղափոխվել է Անգլիա, 14 տարի անցկացրել է Եվրոպայում ։ Ապրել է Գրեյվսների ընտանիքում։ 1927 թվականին ինքնասպանության փորձ է կատարել, ինչը Գրեյվսների ամուսնության քայքայման պատճառ է դարձել և Անգլիայում մեծ սկանդալ առաջացրել։ Ռայդինգը և Գրեյվսն ստիպված էին հեռանալ։ Հետագայում Լորա Ռայդինգը եղել է բանաստեղծի քաղաքացիական կինը և գործընկերը մինչև 1939 թվականը։ Նրանք միասին ապրել և աշխատել են Մալյորկայում։ Նրանց այնտեղի տունը այժմ վերածվել է թանգարանի ։ Մալյորկայում բացել են փոքրիկ հրատարակչություն Seizin Press անունով, թողարկել են «Epilogue» հանդեսը (մինչև 1936 թվականը, երբ սկսվել է Իսպանիայի քաղաքացիական պատերազմը), ապա Անգլիայում, Ֆրանսիայում, Շվեյցարիայում։ Մեծ ազդեցություն է ունեցել Գրեյվսի հետաքրքրությունների և հայացքների վրա, որոնք հետագայում իրենց արտահայտությունն են գտել հեղինակի «Սպիտակ աստվածուհի» (1948) գրքում։ Ռայդինգն ինքը այդ գիրքը չի ընդունել։
1939 թվականին Ռայդինգը Գրեյվսի հետ վերադարձել է ԱՄՆ, բայց այդտեղ նրանք բաժանվել են։ 1941 թվականին նա ամուսնացել է Սկայլեր Ջեքսոնի հետ, այլևս չի գրել բանաստեղծություններ, թեպետ չի հրաժարվել գրականության պարապմունքներից, ամուսնու հետ հանգրվանել է Ուաբասսո ֆերմայում, որտեղ խաղաղ, առանց հրապարակայնության ապրել է ամուսնու հետ մինչև կյանքի վերջը (ամուսինը մահացել է 1968 թվականին)։ Լորա Ռայդինգի մահից հետո հրատարակվել են նրա վաղ բանաստեղծությունների ժողովածուն, էսսեների մի շարք գրքեր և երկու հատոր հուշագրություններ։
Արտաքին հղումներ
Կատեգորիա:Կոռնելի համալսարանի շրջանավարտներ Կատեգորիա:Ամերիկացի գրողներ Կատեգորիա:Ամերիկացի կին գրողներ Կատեգորիա:20-րդ դարի գրողներ Կատեգորիա:20-րդ դարի ամերիկացի կին գրողներ Կատեգորիա:Հայտնի գրողների մուսաներ Կատեգորիա:Գրական կեղծանուններով հայտնի հեղինակներ Կատեգորիա:Ամերիկացի քննադատներ Կատեգորիա:20-րդ դարի ամերիկացի բանաստեղծներ
Էլ Լոա (նահանգ)
Էլ Լոա (Provincia de El Loa), նահանգ Չիլիի Անտոֆագաստա տարածաշրջանում։ Վարչական կենտրոնն է Կալամա քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Էլ Լոան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 3 համայնք.
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 143 689 մարդ, բնակչության խտությունը կազմում է 3,42 մարդ/կմ²։
Էլ Լոա նահանգի տարածքի ընդհանուր մակերեսը կազմում է 41 999,6 կմ²։
Արտաքին հղումներ
Կատեգորիա:Չիլիի Անտոֆագաստա տարածաշրջան Կատեգորիա:Չիլիի նահանգներ
Ռանչո Վալկուվիա
Ռանչո Վալկուվիա (Rancio Valcuvia), կոմունա Իտալիայում, գտնվում է Լոմբարդիա մարզում՝ Վարեզե գավառում ։ Ենթարկվում է Վարեզե վարչական կենտրոնին։
Բնակչությունը ըստ 2004 թվականի տվյալների կազմում է 866 մարդ։ Բնակչության միջին խտությունը՝ 217 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 21030։ Հեռախոսային կոդը՝ 0332։
Սուրբ Ֆաբիանը (Հռոմի Պապ) և Սուրբ Սեբաստիանը հարգվում են որպես կոմունայի հովանավորներ, տոնակատարությունը հունվարի 20-ին է։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Սաբահգյուլ
Սաբահգյուլ, արաբական և պարսկական իգական անուն։ Կազմված է արաբերեն «սաբահ» («առավոտ») և պարսկերեն «գյուլ» արմատներից և նշանակում է «առավոտյան վարդ»։ Հին մատենագրության մեջ ավանդված չէ այս անունը. գործածական է այժմ միայն Արցախի հետամնաց գյուղերում, միայն որպես իգական անուն։ Սակայն ժամանակին գործածական է եղել նաև որպես արական անուն, քանի որ գոյություն ունի նաև Սաբահգյուլյան (արևմտահայերեն տառադարձությամբ՝ Սապահկիւլեան) ազգանունը ։
Ծանոթագրություններ
Կատեգորիա:Անձնանուններ այբբենական կարգով Կատեգորիա:Արաբական իգական անձնանուններ Կատեգորիա:Պարսկական իգական անձնանուններ
Ռեիսա ազգային պարկ
Ֆլորա և ֆաունա
Պարկը առանձնանում է ֆլորայի և ֆաունայի բազմազանությամբ։ Հայտնաբերվել է 525 անօդային բուսատեսակներ, որից 230-ը՝ բույսեր։ Բույսերից 193-ը հանդիպում են բացառապես պարկի տարածքում ։
Ռեիսայում են բնակվում մի քանի գիշատիչ թռչունների տեսակներ (թավշաոտ ճուռակ, բերկուտ, բազեատիպ բու, սովորական հողմավար բազե և այլն։ Երբեմն հանդիպում են նաև արծիվներ։ Պարկում բնակվում են ընդհանուր առմամբ 140 տեսակ թռչուն։ Կարելի է հանդիպել նաև աղվեսի, արջի, գայլի և այլն ։
Ջրվեժ
Պարկի տարածքում է գտնվում Նորվեգիայի 1-ին, Եվրոպայի 8-րդ 7 աշխարհի 42-րդ ամենամեծ ջրվեժը Ունի 269 մ բարձրություն, ջրի հզորությունը 6 մ³/վրկ. է։ Ջուրը թափվում է երեք հարկերով, որոնցից ամենաբարձրը 140 մ է ։ Ջրվեժը գտնվում է Ռեիսելվա գետի աջ վտակ Մոլեսյոկա (Մոլեսելվա) գետի վրա։ Ջուրը բարձրավանդակից թափվում է դեպի Ռեիլսելվայի հարթավայր ։
Զբոսաշրջություն
Դեպի ազգային պարկ գնացող ավտոմոբիլային ճանապարհներ չկան։ Այնտեղ հնարավոր է հասնել միայն կա՛մ Ռեիսելվա գետն ի վեր մոտորանավակով, կա՛մ քայլելով գետի ավազանով, որտեղ առկա է գծանշված քայլարշավային երթուղի։
Աղբյուրներ
Կատեգորիա:Նորվեգիայի ազգային պարկեր Կատեգորիա:Կատեգորիա ԲՊՀՄ II
(8601) Սիսոնիա
(8601) Սիսոնիա (Ciconia), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,160708 ա. մ., առավելագույնը մոտենում է 2,8138 ա. մ. հեռավորության վրա և հեռանում 3,5076 ա. մ. ։ Արեգակի շուրջ մեկ ամբողջական պտույտ է կատարում 2052,46 երկրային օրվա ընթացքում, իր ուղեծրով շարժվելով միջինում 0,175399 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,41° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մեր լույսը
Մեր լույսը (Lesedi la Rona), ոսկերչական որակի թափանցիկ անգույն ադամանդ, որը հայտնաբերվել է կանադական լեռնաարդյունաբերական Lucara Diamond Corporation ընկերության կողմից Կենտրոնական Բոտսվանայի հյուսիսային մասում գտնվող Կարովե հանքում։
Նկարագրություն
Գտնված ադամանդի զանգվածը 1111 կարատ է (222,2 գ), չափսերը՝ 65×56×40 մմ։ Ադամանդը հայտնաբերվել է 2015 թվականի նոյեմբերի 16-ին ։ Գտածոյի մասին կազմակերպությունը հայտնեց նոյեմբերի 18-ին ։
Ադամանդը մեծությամբ երկրորդն է պատմության մեջ։ Միակ ադամանդը, որը մեծ է չափսերով Կուլինանն է («Աֆրիկայի աստղը»), որը հայտնաբերվել է 1905 թվականին․ նրա զանգվածը նախքան մասերի բաժանելը 3106,75 կարատ էր ։ 21-րդ դարի նախորդ ռեկորդակիրը «Լեսոտոյի խոստում»-ն էր, որի զանգվածը 603 կարատ էր։ «Մեր լույսը» ադամանդը գնահատվում է 2.5 միլիարդ տարի ։
Ադամանդի ճշգրիտ գինը կախված է մի շարք հանգամանքներից և ըստ կազմակերպության նախագահ և գործադիր տնօրեն Ուիլյամ Լեմբի՝ դրա մասին խոսելը դեռ շատ վաղ է։ Միևնույն ժամանակ մեկնաբաններն ուշադրություն են դարձնում այն բանի վրա, որ 2015 թվականի հուլիսին Lucara-ն նմանատիպ 341,9 կարատանոց մի ադամանդ վաճառեց 20,55 մլն ԱՄՆ դոլարով, իսկ 2010 թվականին Petra Diamonds ընկերությունը 507 կարատանոց ադամանդը վաճառեց 35,3 մլն ԱՄՆ դոլարով  ։ Պոտենցիալ գնորդի առաջարկը՝ գնել ադամանդը 40 մլն ԱՄՆ դոլարով, կազմակերպությունը մերժեց ։
Ադամանդը գտնվել է 2015 թվականի նոյեմբերի 16-ին Կարովա հանքավայրի հարավային հատվածում մոտավորապես 200 մ խորությունից, իսկ գտածոյի մասին հայտարարվել է նոյեմբերի 18-ին ։ Ադամանդը գտնելու մասին հայտարարության հաջորդ օրը կազմակերպությունը հաղորդեց նույն հանքավայրում ևս 2 ադամանդներ գտնելու մասին՝ 813 և 374 կարատ։
Անվանում
Ադամանդին սկզբից տվեցին ընդհանուր անուն՝ Կարովայի պատվին, որտեղից այն գտել էին ։ 2016 թվականի հունվարի 18-ին Lucara Diamond ընկերության գործադիր տնօրեն Ուիլյամ Լամբը բաց մրցույթ հայտարարեց Բոտսվանայի ամբողջ բնակչության համար, որպեսզի թանկարժեք քարի համար անվանում մտածեն։ Հաղթողը կստանար նաև 25000 բոտսվանական փուլա (մոտ 2170 ԱՄՆ դոլար) ։
2016 թվականի փետրվարի 9-ին Lucara Diamond-ը հայտարարեց, որ քարն անվանվել է Lesedi La Rona, որը թսվաներեն նշանակում է «Մեր լույսը» ։ Մրցույթի հաղթողը, ում տարբերակով կոչվեց քարը, Թեմբանի Մոիտլոբոգին էր Մադիկոլայից ։ Նա բացատրեց, որ ադամանդն այդպես է անվանել, քանի որ «այն հպարտություն է, լույս և հույս Բոտսվանայի համար» ։ Մրցույթի ընթացքում Lucara Diamond Corporation-ն անվան առաջարկներով 11000 էլեկտրոնային նամակ և 1000 հաղորդագրություն ստացավ ։
Պատմություն
Ադամանդի հայտնաբերումից ամիսներ անց այն ցուցադրվեց Սինգապուրում, Հոնգ Կոնգում, Նյու Յորքում և Բելգիայի Անտվերպեն քաղաքում, որը ադամանդի առևտրի համաշխարհային կենտրոնն է ։
Արժեք և առաջին աճուրդ
Քարի ճշգրիտ արժեքը հնարավոր չէ սահմանել, քանի դեռ չի որոշվել, թե ինչպես է այն կտրտվելու և քանի դեռ մանրամասնություններ չեն պարզվել նրա գույնի մասին։ Նախկին ադամանդ հանքարդյունաբերող երկրաբան Ֆիլ Սվինֆենի կարծիքով ադամանդը կարող է վաճառվել 40-60 մլն ԱՄՆ դոլարով ։ Ադամանդը կտրելու և վաճառելու գործընթացը «կարող է տարիներ տևել» ։ 2016 թվականի մայիսին Լոնդոնի Սոթբիս աճուրդը հայտարարեց, որ «Մեր լույսը» կներկայացվի աճուրդում 2016 թվականի հունիսի 29-ին ։ Ակնկալվում էր ադամանդը վաճառել 70 մլն ԱՄՆ դոլարով։ Մանրամասն հետազոտությունից հետո 1109 կարատանոց ադամանդը ներկայացվեց աճուրդում ։
2016 թվականի հունիսին ադամանդն ապահովագրվեց 120 մլն ԱՄՆ դոլարով ։
Պրունե (Կանտալի գավառ)
Բնակչությունը 2008 թվականի դրությամբ կազմում է 520 մարդ, բնակչության խտությունը` 19.02 մարդ/կմ²։ Բնակավայրը զբաղեցնում է 27.34 կմ² տարածք։
Աշխարհագրություն
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 120 կմ հարավ-արևմուտք, Օրիյակ քաղաքից` 12 կմ հարավ։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 374 աշխատունակ (15-64 տարեկան) բնակիչ, որոնցից ակտիվ էին 302-ը, իսկ ոչ ակտիվները` 72։ Ակտիվության ցուցանիշը կազմում է 80,7 %։ 302 աշխատունակ մարդկանցից աշխատել է 287 անձ (155 տղամարդ և 132 կին)։ Գործազուրկ են եղել 15 անձ (4 տղամարդ և 11 կին)։ 72 անաշխատունակներից 21-ը եղել են աշակերտներ կամ ուսանողներ, 35-ը` թոշակառուներ, իսկ 16-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Աբովյանի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Աբովյան քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 29 հուշարձան (10 միավոր)։
Ծանոթագրություններ
Կատեգորիա:Կոտայքի մարզի հուշարձանների ցանկեր
Շուշանիկ Կուրղինյանի գերեզման
Շուշանիկ Կուրղինյանի գերեզման, գտնվում է Երևանի Շենգավիթ վարչական շրջանում՝ Կոմիտասի անվան զբոսայգում՝ պանթեոնի տարածքից դուրս։ Ընդգրկված է Երևանի Շենգավիթ վարչական շրջանի պատմության և մշակույթի անշարժ հուշարձանների ցանկում։
Ծանոթագրություններ
Կատեգորիա:Երևանի հուշարձաններ Կատեգորիա:Սարգիս Բաղդասարյանի քանդակներ Կատեգորիա:Ջիմ Թորոսյանի հուշարձաններ Կատեգորիա:Կանանց հուշարձաններ
Տեղեկատվական պատերազմ
Տեղեկատվական պատերազմ (information warfare), գիտական, քաղաքական և ռազմական տերմին, որն ունի հետևյալ նշանակությունները.
Պատմություն
Տեղեկատական պատերազմի առաջին վավերագրված արտահայտություններից մեկը արձանագրվել է այսպես կոչված Արևելյան պատերազմի կամ Ղրիմի պատերազմի ժամանակ (1853—1856), երբ Սինոպի ճակատամարտից անմիջապես հետո անգլիական թերթերը այդ ճակատամարտի մասին հաշվետվություն տալով, գրում էին, թե ռուսները գնդակահարում - վերջ էին տալիս ծովում լողացող վիրավոր թուրքերին :.
Տեղեկատվական պատերազմի վարման մեթոդներ
Որպես կանոն, տեղեկատվական պատերազմի վարման մեթոդներ են հանդիսանում ապատեղեկատվության արտանետումները կամ տեղեկատվության ներկայացումը իրեն շահավետ ձևով ։ Տվյալ մեթոդները թույլ են տալիս փոխել հակառակորդի տարածքի բնակչության գնահատականը՝ կատարվող իրադարձությունների վերաբերյալ, զարգացնել պարտվողական տրամադրություններ, և, հեռանկարում, ապահովել բնակչության անցումը տեղեկատվական ներազդեցություն վարողի կողմը։
Որպես օրինակ կարել է բերել այսպես կոչված «հաճելի նամակները», որոնցում Ռուսաստանի պատմության մեջ հայտնի ամենամեծ ժողովրդական ապստամբություններից մեկի՝ 1670-1671թթ. գյուղացիական պատերազմի առաջնորդ Ստեփան Ռազինը (1630-1671թթ.), բոլոր ազատության ձգտողներին կոչ էր անում անցնել իր կողմը, իրեն ներկայացնելով որպես արդարության վերականգնողի, ցարին դավաճանած տեղական իշխանության դեմ պայքարողի։
Զանգվածային լրատվամիջոցների՝ ԶԼՄ-ների հայտնվելով և գրագիտության ընդհանուր մակարդակի բարձրացմամբ XX դարում տեղեկատվական պայքարի վարումը դարձավ առավել արդյունավետ։
Հասարակական գիտակցության փոփոխության վառ օրինակ է Յոզեֆ Գյոբելսի՝ Գերմանական III ռայխի ժողովրդական լուսավորության ու քարոզչության ռայխսմինիստրի գործունեությունը։
Բացի ավանդական լրատվամիջոցներից, ներկայումս տեղեկատվական պատերազմի արդյունավետ գործիք են սոցիալական ցանցերը, որը հատկապես վառ արտահայտվեց այսպես կոչված «արաբական գարնան» ընթացքում։
Տեղեկատվական-հոգեբանական պատերազմ
Այսօրվա դրությամբ գոյություն ունեն տեղեկատվական-հոգեբանական պատերազմի բազում սահմանումներ։ Օրինակ՝ ռուսաստանցի մասնագետ Ի.Վ.Սերգեևը տեղեկատվական-հոգեբանական պատերազմը սահմանում է որպես բախում՝ կոնֆլիկտ, որը ծագում է հասարակական հարաբերությունների սոցիալական, քաղաքական կամ ռազմական ոլորտում, ընդգրկում է դրանց կառուցվածքի բոլոր մակարդակները, շոշափում հասարակական կեցության հիմնարար հիմունքները, բնութագրվում ինտենսիվության բարձր մակարդակով և խոցելիության բարձր աստիճանով ։
Սառը պատերազմ
Տեղեկատվական պատերազմի օրինակ է համարվում է 1946—1991 թվականների Սառը պատերազմը (իսկ ավելի ճիշտ՝ նրա գաղափարախոսական տեսանկյունը)։
Հետազոտողների մի մասը գտնում է, որ ԽՍՀՄ տրոհումը պայմանավորված էր ոչ միայն այդ տերության մասը կազմող միութենական հանրապետությունների վերնախավերի ամբիցիաներով և տնտեսական պատճառներով, այլև՝ Արևմուտքի երկրների կողմից տեղեկատվական պայքարի, տեղեկատվական պատերազմի մեթոդների կիրառմամբ, որոնք էլ իրենց հերթին նպաստեցին ԽՍՀՄ-ի ներքաղաքական գործընթացների սկսմանը (կամ, նույնիսկ, հնարավոր է՝ հենց իրենք էլ առաջ բերեցին այդ գործընթացները)։ Հայտնի է, որ այդ ամենը ավարտվեց այսպես կոչված վերակառուցմամբ՝ ru:Перестройка և դրան հաջորդած ԽՍՀՄ-ի տրոհմամբ ։ 1922 թվականի դեկտեմբերին սկսված ԽՍՀՄ-ի պատմությունն 1991 թվականի դեկտեմբերին ավարտվեց։
ԽՍՀՄ Պետական անվտանգության կոմիտեն՝ Комитет государственной безопасности СССР, КГБ СССР, վարելով տեղեկատվական պատերազմ ընդդեմ համաշխարհային հասարակայնության, մասնավորապես՝ ընդդեմ Արևմուտքի երկրների՝ իրականացնում էր այսպես կոչված «ակտիվ միջոցառումներ», որոնց նպատակն էր ներազդել արտասահմանյան պետությունների հասարակական կարծիքի վրա, ինչպես նաև առանձին անձանց, պետական ու հասարակական կազմակերպությունների վրա։
Գրականություն
Zeitschriftenartikel
Տես նաև
Group specific:
US specific:
Այլ նյութեր
Կատեգորիա:Տեղեկատվական պատերազմ Կատեգորիա:Տեղեկատվական անվտանգություն Կատեգորիա:Պատերազմի տեսակներ Կատեգորիա:Կիբեռպատերազմ Կատեգորիա:Քարոզչություն Կատեգորիա:Ապատեղեկատվություն
Արոտաշրջանառություն
Արոտաշրջանառություն, արոտավայրերի արդյունավետ օգտագործման կարգ, երբ արածեցումը հաջորդում է խոտհնձին և հանգստին։ Կիրառվում է արոտավայրերի բուսածածկը բարելավելու և արտադրողականությունը բարձրացնելու համար։ Արոտաշրջանառությունը պետք է համապատասխանի հերթափոխ արածեցմանը և արոտավայրերի բնույթին։ Ամեն տարի, հերթականորեն երկու, երբեմն նաև երեք տարով արածեցումից հանվում է արոտավայրերի որոշ մասը։ Հանգստի ենթակա արոտա կտորներն առաջին տարում չեն օգտագործվում մինչև սերմերի լրիվ հասունանալը և թափվելը։ Սերմերը թափվելուց հետո կենդանիներին արածեցնում են։ Երկրորդ տարում հնձվում է, իսկ երրորդում՝ օգտագործվում որպես արոտ։ Բարձր լեռնային գոտում արոտավայրերին պետք է հանգիստ տալ յուրաքանչյուր 6–7, անտառատափաստանայինում և տափաստանայինում՝ 4–5, չոր տափաստանայինում և կիսաանապատայինում՝ 3–4 տարին մեկ անգամ։ Արոտաշրջանառությունը ուղեկցվում է պարարտացմամբ, ենթացանքով և ագրոտեխնիկական այլ միջոցառումներով։
Վենետիկի վաճառականը
Վենետիկի վաճառականը (The Merchant of Venice), անգլիացի գրող Ուիլյամ Շեքսպիրի կատակերգություն հինգ գործողությամբ։ Ենթադրաբար գրվել է 1596-98 թթ. միջև։ Առաջին անգամ բեմադրվել է 1598 թ.։ Հրատարակվել է 1600 թ.։ Կատակերգությունը թարգմանվել է բազմաթիվ լեզուների, այդ թվում նաև հայերեն։
Գրվածքը բազմիցս բեմադրվել է տարբեր երկրների թատրոններում, մոտ 10 անգամ էկրանավորվել է, իսկ գլխավոր հերոս Շեյլոկին այդ ֆիլմերում մարմնավորել են կինոյի պատմության առաջին մեծության աստղեր՝ Բինգ Քրոսբին, Օրսոն Ուելսը, Լոուրենս Օլիվիեն, Ալ Պաչինո և այլք։
Արտաքին հղումներ
Կատեգորիա:Շեքսպիրի կատակերգություններ
Կոպյապո (նահանգ)
Կոպյապո (Provincia de Copiapó), նահանգ Չիլիի Ատակամա տարածաշրջանում։ Վարչական կենտրոնն է Կոպյապո քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Կոպյապոն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 3 համայնք.
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 155 713 մարդ, բնակչության խտությունը կազմում է 4,79 մարդ/կմ²։
Կոպյապո նահանգի տարածքի ընդհանուր մակերեսը կազմում է 32 539 կմ²։
Արտաքին հղումներ
Կատեգորիա:Չիլիի Ատակամա տարածաշրջան Կատեգորիա:Չիլիի նահանգներ
Մոնֆեռի
Մոնֆեռի, (Montferri), մունիցիպալիտետ Կատալոնիայում, մտնում է Տառագոնայի պրովինիցիայի մեջ (Կատալոնիայի ինքնավար համայնք)։ Մունիցիպալիտետը Ալտ-Կամպ մարզի կազմում է։ Զբաղեցնում է 19.22կմ2։ 2010 թվականի տվյալներով ունի 391 բնակչություն։
Արտաքին հղումներ
Կատեգորիա:Իսպանիայի բնակավայրեր
Դոնգ
Դոնգ (վիետ.՝ đồng, 铜), Վիետնամի դրամական միավոր։ Թողարկվում է Վիետնամի պետական բանկի կողմից։ Ներկայացվում է ₫ նշանով կամ VND հապավումով։ Նախկինում բաժանվում էր 10 հաոյի (hào, 毫) կամ 100 սուի (xu, 枢)։
Արտաքին հղումներ
Կատեգորիա:Դրամական միավորներ Կատեգորիա:Վիետնամ Կատեգորիա:Ասիական արժույթներ Կատեգորիա:Ճամբարի ժամանակավոր
Գարեգին Զարպհանալյան
Գարեգին Զարպհանալյան (Զարբհանալյան, ), հայ բանասեր, մատենագետ, գրականագետ, պատմաբան, թարգմանիչ, Վենետիկի Մխիթարյան միաբանության անդամ 1848 թվականի հունվարի 17-ից։
Կենսագրություն
Ծնվել է Կ. Պոլսում։ Փոքր հասակից տեղափոխվել է Վենետիկի Մխիթարյանների Սուրբ Ղազար վանքը, որտեղ ստացել է կրթությունը, հմտացել անտիկ լեզուների մեջ, խորապես ուսումնասիրել հայ հին գրականությունը։ Եղել է ուսուցիչ վանքի դպրոցում, միաժամանակ պատրաստել ուսումնական մի շարք ձեռնարկներ։ 1850-ականների սկզբներից «Բազմավեպում» հրատարակել է պատմա-բանասիրական հոդվածներ։ 1856 թվականին Վենետիկում լույս է տեսել նրա «Պատմություն մատենագրության հունաց, հռոմայեցվոց» գիրքը, որը հանդիսացել է դասագիրք հայկական դպրոցների համար։ 1865 թվականին հրատարակել է «Պատմություն հայկական հին դպրությանց» գիրքը, որի Բ տպագրությունը, բարեփոխված և ճոխացած, լույս է տեսել 1886 թվականին, Գ տպագրությունը՝ 1897 թվականին։ Մի քանի տպագրության է արժանացել նաև նույն աշխատության Բ հատորը («Նոր մատենագրություն»)։ Նրա գրչին է պատկանում նաև «Պատմություն մատենագրության միջին և նոր դարուց յարևմուտս» երկհատոր ձեռնարկը, որը լույս է տեսել 1874 թվականին։ Ուշագրավ աշխատություններից պետք է համարել «Հայկական մատենագիտությունը», որը լույս է տեսել 1883 թվականին և հանդիսանում է այբբենական ցուցակ՝ տպագրության գյուտից մինչև 1880-ականները հրատարակած հայերեն գրքերի։ Գրեթե նույնպիսի բնույթ ունի «Մատենադարան հայկական թարգմանությանց նախնյաց» աշխատությունը, որտեղ ժամանակագրական կարգով տրվում են IV-XIII դարերում օտար լեզուներից կատարված թարգմանությունները։ Դարձյալ նույնպիսի աշխատություն է «Պատմություն հայկական տպագրության» գիրքը (1895), որտեղ խոսվում է հայկական տպարանների մասին, սկզբից մինչև նոր ժամանակները (Իտալիա, Ֆրանսիա, Հոլանդիա, Ռուսաստան, Պարսկաստան, Թուրքիա և այլն)։ Կատարել է նաև թարգմանություններ ։
Ծանոթագրություններ
Կատեգորիա:Հայ բանասերներ Կատեգորիա:Հայ մանկավարժներ Կատեգորիա:Հայ թարգմանիչներ Կատեգորիա:Հայ մատենագետներ Կատեգորիա:Հայ գրականագետներ Կատեգորիա:Հայ պատմաբաններ Կատեգորիա:Հայ գրողներ Կատեգորիա:Մխիթարյան միաբանության անդամներ
Նյուրնբերգյան դատավարություն (ֆիլմ)
Նյուրնբերգյան դատավարություն (Judgment at Nuremberg), Երկրորդ համաշխարհային պատերազմից հետո հայտնի Նյուրնբերգյան դատավարությունների հիման վրա 1961 թվականին նկարահանված ամերիկյան ֆիլմ։
Սյուժե
Ֆիլմի իրադարձությունները տեղի են ունենում 1948 թվականին Գերմանիայի Նյուրնբերգ քաղաքում, ֆաշիստական գլխավոր հանցագործների դեմ դատավարությունից 2 տարի հետո, այսպես կոչված «փոքր Նյուրնբերգյան դատավարություններից» մեկի ժամանակ։
Դատարանում լսվում է ֆաշիստական ռեժիմի ժամանակ ծառայած իրավաբանների հարցը։ Ամերիկյան դատավոր Դեն Հեյվուդը մեկնում է Նյուրնբերգ որպեսզի գլխավոր այդ դատավարությունը։
Դատավարության ժամանակ մեղադրող կողմի գլխավոր պաշտպաններից մեկը հասկանում է որ մեծ սխալ է գործել վերցնելով նրանց պաշտպանությունը, այն բանից հետո, երբ մեղադրյալներից մեկը չցանկանալով համագործակցել ոչ դատարանի, և ոչ էլ իր փաստաբանի հետ, բոլորի համար անսպասելի ելույթ է ունենում մեղայական խոսքով, ընդունելով իրենց ուղղված մեղադրանքները ...
Մրցանակներ և վարկանիշային ցանկեր
Ընդհանուր թվով ֆիլմը ստացել է 15 տարբեր կինոմրցանակ, ներկայացված է եղել ևս 21-ի, ներառված է տարբեր կինովարկանիշային ցանկերում։
Մրցանակներ
Ներկայացվել է 11 Օսկարի ստացել 2-ը, Օսկար լավագույն դերասանի համար անվանակարգում (Մաքսիմիլիան Շելլ) և Օսկար լավագույն հարմարեցված սցենարի համար։ Ներկայացվել է 5 Ոսկե Գլոբուսի, ստացել 2-ը լավագույն դրամայի դերասան (Մաքսիմիլիան Շելլ) և լավագույն դրամայի ռեժիսոր (Սթենլի Կրամեր)։ Ստացել է նաև 3 Դավիդ դի Դոնատելլո և 1 Բոդիլ կինոմրցանակներ և այլն։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Ամերիկյան պատմական ֆիլմեր Կատեգորիա:Անգլերեն ֆիլմեր Կատեգորիա:Օսկարակիր ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Սև-սպիտակ ֆիլմեր Կատեգորիա:1961 ֆիլմեր Կատեգորիա:Սթենլի Կրամերի ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Հոլոքոստի մասին Կատեգորիա:Ամերիկյան սև-սպիտակ ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:United Artists ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Ամերիկյան ռազմական ֆիլմեր Կատեգորիա:Գերմաներեն ֆիլմեր Կատեգորիա:«Ոսկե գլոբուս» մրցանակի դափնեկիրներ
Հայաստանի ադրբեջանցիների ցանկ
Ստորև ներկայացված է Հայաստանի տարածքում ծնված առավել հայտնի ադրբեջանցիների ցանկը։
Բյուրեղավանի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Բյուրեղավան քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 3 հուշարձան (1 միավոր)։
Ծանոթագրություններ
Կատեգորիա:Կոտայքի մարզի հուշարձանների ցանկեր
Ռուզան Մուրադյան
Ռուզան Հուսիկի Մուրադյան, հայ կոնցերտմայստեր, դաշնակահար։
Կենսագրություն
Ռուզան Մուրադյանը ծնվել է 1949 թվականին, Թբիլիսիում։ 1950 թվականին ընտանիքը տեղափոխվել է Երևան։ Երաժշտական կրթությունն ստացել է Երևանի Արմեն Տիգրանյանի անվան երաժշտական դպրոցում, 1965 թվականին՝ Ռոմանոս Մելիքյանի անվան երաժշտական ուսումնարանում։ 1968-1973 թթ. սովորել է Երևանի Կոմիտասի անվան պետական կոնսերվատորիայի դաշնամուրային բաժնում։
2001 թվականից ընտանիքով բնակություն է հաստատել ԱՄՆ-ում, որտեղ շարունակել է իր ստեղծագործական գործունեությունը ։
Ծանոթագրություններ
Կատեգորիա:Հայ կոնցերտմայստերներ Կատեգորիա:Հայ դաշնակահարուհիներ
Կայսրուհի Մասակո
Կայսրուհի Մասակո (皇后雅子, ), ի ծնե ստացել է Մասակո Օվադա անունը (小和田 雅子), 2019 թվականի մայիսի 1-ից ի վեր Ճապոնիայի կայսրուհին,  կայսր Ակիհիտոյի և կայսրուհի Միչիկոյի ավագ որդու՝ 126-րդ կայսր Նարուհիտոի կինը ։ Հանդիսանում է Ճապոնիայի կայսերական ընտանիքի անդամ իր ամուսնությունից՝ 1993 թվականի հունիսի 9-ից ի վեր։
Կենսագրություն
Մասակոն դիվանագետ և Արդարադատության միջազգային դատարանի նախագահ Հիսաշի Օվադայի ավագ դուստրն է։ Նա ունի երկու կրտսեր քույր՝ երկվորյակներ Սեցուկոն և Ռեյկոն։
Մասակոն երկու տարեկանում ծնողների հետ տեղափոխվել է Մոսկվա, որտեղ հաճախել և ավարտել է մանկապարտեզը ։ Ճապոնիա վերադառնալուց հետո նա սովորել է Տոկիոյի «Denenchofu Futaba» աղջիկների մասնավոր դպրոցում՝ տարրական դպրոցից մինչև ավագ դպրոցի երկրորդ տարին։ Մասակոն և իր ընտանիքը տեղափոխվեց Միացյալ Նահանգներ, երբ նրա հայրը դարձավ Հարվարդի համալսարանի հրավիրյալ պրոֆեսոր, ինչպես նաև ԱՄՆ-ում Ճապոնիայի փոխդեսպան։ Նա ավարտել է միջնակարգ դպրոցը Մասաչուսեթս նահանգի Բոստոնի մոտ գտնվող Բելմոնտ քաղաքում, որտեղ նա դարձել է Պատվո ազգային ընկերության նախագահը։
Մասակոն ընդունվել է Հարվարդի համալսարան, որտեղ ստացել է բարձրակարգ  կրթություն տնտեսագիտություն բնագավառում։ Նա նաև ընդունվել է Օքսֆորդի Բալիոլ քոլեջը միջազգային հարաբերության ոլորտում, բայց չի ավարտել։ 1986 թվականին Մասակոն վերադարձավ տուն՝ Ճապոնիա, որտեղ ընդունվեց Տոկիոյի համալսարան, որտեղ էլ որ դասավանդում էր նրա հայրը։ Նրա ուղղվածությունը իրավաբանությունն էր և Մասակոն սկսեց պատրաստվել ընդունելության քննություններին՝ արտաքին գործերի նախարարությունում պաշտոն ստանձնելու նպատակով։
Բացի իր մայրենի լեզվից՝ ճապոներենից, Մասակոն գիտի անգլերեն և ֆրանսերեն, ինչպես նաև կարող է խոսել գերմաներեն, ռուսերեն և իսպաներեն։
Ամուսնություն
Մասակոն առաջին անգամ հանդիպեց թագաժառանգին, երբ դեռ ուսանող էր Տոկիոյի համալսարանում։ Նրանք հանդիպեցին 1986 թվականի նոյեմբերին՝ իսպանացի ինֆանտ Հելենայի պատվին կազմակերպված ընդունելության ժամանակ, թեև ոմանք ասում են, որ նրանք հանդիպել են նախկինում, երբ Մասակոյի հայրն աշխատում էր որպես ուղեկցորդ կայսերական ընտանիքի անդամների համար։ Այս երեկոյի համար Նարուհիտոն պետք է ապագա կին ընտրեր։ Կան նաև ապացույցներ, որ Մասակո Օվադայի անունը ձեռքով ավելացվել է հրավիրյալների ցուցակին բառացիորեն վերջին պահին։ Թագաժառանգը առաջին հայացքից սիրահարվեց Մասակոյին և սկսեց արժանանալ նրա փոխադարձ վերաբերմունքին։ Մասակոն և թագաժառանգը 1987 թվականին բազմիցս նկատվել են միասին հանրության առջև։
Մասակո անունը անհետացավ հնարավոր հարսնացուների ցանկից այն պատճառով, որ նրա մայրական պապը՝ Յուտակա Եգաշիրան, «Chisso» կորպորացիայի նախագահն էր, որի գործունեությունը հանգեցրեց բնապահպանական աղետի։ 1953-1956 թվականներն ափամերձ Մինամատա քաղաքից 43 ճապոնացի մահացել է մեթիլսնդիկի թունավորումից, որը նրանց օրգանիզմում հայտնվել է վարակված ձկներից։ Ոչ պաշտոնապես, սակայն, արքայազնի հետ հարաբերությունները շարունակվել են։ Նարուհիտոն մի քանի անգամ առաջարկություն արեց, նախքան Մասակոյի համաձայնությունը ։ Կայսերական պալատը հայտարարեց իրենց նշանադրության մասին 1993 թվականի հունվարի 19-ին։ Այս լուրն անակնկալի բերեց ճապոնական հասարակությանը, որը կարծում էր, որ իրենց հարաբերությունները վաղուց ավարտվել են։
Թագաժառանգը և Մասակոն ամուսնացել են ավանդական հարսանեկան արարողությամբ 1993 թվականի հունիսի 9-ին։
Գործունեություն
Մասակոն աշխատել է Ճապոնիայի արտաքին գործերի նախարարությունում հոր՝ գլխավոր տնօրենի և ապագա փոխնախարարի հետ միասին ։ Իր կարիերայի ընթացքում նա հանդիպել է բազմաթիվ համաշխարհային առաջնորդների, ինչպիսիք են ԱՄՆ նախագահ Բիլ Քլինթոնը և Ռուսաստանի նախագահ Բորիս Ելցինը։ Նա նաև որպես թարգմանիչ մասնակցել է գերհաղորդիչների հետ կապված Միացյալ Նահանգների հետ բանակցություններին։
Արքայադուստր Մասակոն անհետացավ հասարակական կյանքից 2003 թվականի վերջին՝ իբր հոգեկան հյուծվածության պատճառով, ինչը շատերը մասամբ բացատրում են նրա վրա տղա ժառանգորդ ծնելու համար գործադրվող ճնշումներով։
Հետագա տարիների ընթացքում Մասակոն բաց թողեց իր պարտականությունների մեծ մասը, չնայած նա և իր ամուսինը՝ թագաժառանգ Նարուհիտոն, մասնակցեցին մի շարք հանրային արարողությունների ։ 2009 թվականի մարտի 3-ին թագաժառանգ Մասակո արքայադուստրը այցելեց ցուցահանդես Տոկիոյի խանութներից մեկում՝ երեք տարվա ընթացքում առաջին անգամ միայնակ ստանձնելով իր պարտականությունները։ Դա Մասակոյի առաջին մենահամերգն էր 2006 թվականի մարտից ի վեր, երբ նա այցելեց Տոկիոյի Չուո շրջանում գտնվող Միջազգային հիվանդանոցի Սուրբ Ղուկասի անվան մանկաբուժական կենտրոնում։ Իսկ ապրիլի 18-ին վերջին 15 ամիսների ընթացքում առաջին անգամ (2008 թվականի հունվարին Մասակոն մասնակցել է Նագանո պրեֆեկտուրայի մի շարք միջոցառումների, մասնավորապես մասնակցել է Ձմեռային սպորտի ազգային փառատոնի բացման արարողությանը), թագաժառանգ արքայադուստրը թագաժառանգ արքայազնի հետ միասին սկսել են պաշտոնական պարտականություններ կատարել Տոկիոյից դուրս՝ մասնակցելով Յոկոհամայում կանաչապատման միջոցառմանը։
2013 թվականի ապրիլի 30-ին Նարուհիտոն և Մասակոն մասնակցեցին Վիլեմ-Ալեքսանդր թագավորի երդմնակալությանը ։
2015 թվականի հուլիսի 4-ին Նարուհիտոն և Մասակոն մասնակցեցին Տոնգա նահանգի թագավոր Տուպոու VI-ի թագադրմանը] ։
2015 թվականի նոյեմբերի 12-ին Մասակոն 12 տարվա մեջ առաջին անգամ մասնակցեց աշնանային ավանդական ընդունելությանը Ակասակա այգում ։
Կայսրուհին Օքսֆորդի Բալիոլ քոլեջի պատվավոր անդամ է։
Առողջություն
2008 թվականի հուլիսի 11-ին արքայազն Նարուհիտոն կոչ արեց հանրությանը հասկանալու և կարեկցելու իր հիվանդ կնոջ՝ արքայադուստր Մասակոյի ծանր վիճակը, ով տառապում է դեպրեսիայի խանգարումից՝ ախտորոշված ​​որպես «հարմարվողական համախտանիշ (ադապտացիոն սինդրոմ)» և հազվադեպ է հայտնվում հանրության առջև ։ Արքայազնը առանց նրա 8-օրյա ճանապարհորդության էր Իսպանիայում։ «Խնդրում եմ ձեզ հասկանալ, որ Մասակոն այժմ անում է ամեն ինչ, որպեսզի վերականգնվի իրեն շրջապատող մարդկանց օգնությամբ և վերաբերվեք նրան մեծահոգությամբ»։ 2008 թվականի հունիսի 9-ին զույգը նշել է ամուսնության 15-ամյակը։ Հնագույն ավանդույթների և 1947 թվականի Կայսերական օրենքի համաձայն արական սեռի ժառանգ ծնելու ճնշումը գիտակցվեց և հաշվի առնվեց՝ օգնելու հաղթահարել արքայադստեր հիվանդությունը։ Վերջին տարիներին թագաժառանգ արքայադուստր Մասակոյի առողջական վիճակը բարելավվել է։
Ընտանիք և երեխաներ
Թագաժառանգը և արքայադուստրն ունեն մեկ երեխա՝ Արքայադուստր Աիկոն, (նրա պաշտոնական տիտղոսն է Տոշի-նո-Միյա կամ արքայադուստր Տոշի)։ Ծնվել է 2001 թվականի դեկտեմբերի 1-ին։
Աղջկա ծնունդը նրա ծնողների ամուսնությունից ավելի քան ութ տարի անց բուռն վիճաբանության առարկա դարձավ Ճապոնիայում. արդյոք 1947 թվականի Կայսերական ընտանիքի մասին օրենքը կարող էր փոփոխվել՝ թույլ տալով կանանց իրավահաջորդությունը Քրիզանթեմի գահին։
2005 թվականի հոկտեմբերի 25-ին կառավարության կողմից նշանակված փորձագետների խումբը զեկույց ներկայացրեց, որում առաջարկվում էր փոփոխել Կայսերական իրավահաջորդության օրենքը՝ հօգուտ առաջնահերթության։ 2006 թվականի հունվարի 20-ին վարչապետ Ձյունիտիրո Կոիձումին իր տարեկան հիմնական զեկույցի մի մասը նվիրեց այս խնդրին, երբ խոստացավ օրինագիծ ներկայացնել խորհրդարան, որը թույլ կտա կանանց ապագայում ժառանգել կայսերական գահը։ Կոիձումին չհրապարակեց օրինագծի ժամկետներն ու մանրամասները, սակայն ասաց, որ մշակումը կիրականացվի 2005 թվականի կառավարական հանձնաժողովի եզրակացությունների համաձայն։
Ճապոնիայի սահմանադրությունը թույլ չի տալիս կայսերական ընտանիքի անդամներին մասնակցել քաղաքական կյանքին։ Այնուամենայնիվ, հաճախ նշվում է, որ ոչ այնքան դիվանագիտական կարիերայի սահմանափակումներն էին, ինչքան կայսերական արքունիքի գրասենյակի կողմից տղա ժառանգ ունենալու հետ կապված գործադրած ճնշումները, որ ստիպեցին Մասակոյին խոր հոգեկան լարվածության մեջ ընկնել։ Վերջինիս հետևանքով նա 2004 թվականից ստիպված էր հրաժարվել սոցիալական իրադարձություններից բժշկական նկատառումներով։ 2004 թվականի մայիսին հուսահատ Նարուհիտոն Եվրոպա մեկնելուց առաջ հայտարարեց. «Միանգամայն ճիշտ է, որ կայսերական ընտանիքի ապրելակերպի առանձնահատկությունները ստիպել են արքայադուստր Մասակոյին հրաժարվել դիվանագիտի ​​կարիերայից, ինչպես նաև ոտնահարել նրա անհատականությունը»։ Բացի այդ, նա դժգոհել է՝ ասելով, որ առանց կնոջ ճանապարհորդելն իր համար «տանջալի» կլինի։ Ի պատասխան՝ Կայսերական արքունիքի գրասենյակի ղեկավարն ասաց, որ ապագա արտերկրյա ճանապարհորդությունները կկազմակերպվեն ավելի շատ՝ զույգի կարիքներին համապատասխան։
Նարուհիտոն և Մասակոն Յուրի անունով շուն ունեն ։
Տիտանիկ (ֆիլմ, 1953)
«Տիտանիկ» (Titanic), ռեժիսոր Ժան Նեգուլեսկոյի ամերիկյան սև ու սպիտակ գեղարվեստական ֆիլմ։ «Օսկար» մրցանակաբաշխության «Լավագույն սցենար» անվանակարգի դափնեկիր։ Ֆիլմի պրեմիերան տեղի է ունեցել 1953 թվականի ապրիլի 11-ին։
Երևանի թանգարանների ցանկ
Ծանոթագրություններ
Կատեգորիա:Երևանի թանգարաններ Կատեգորիա:Ցանկեր:Հայաստան Կատեգորիա:Ցանկեր:Թանգարաններ
Տիտանիկ (ֆիլմ, 1953)
1953 թվականի կինոնկարը փաստավավերագրական չէ, բայց դետալների անճշտությունների և փաստացի սխալների քանակով («Տիտանիկը» բախվել է սառցաբեկորին աջ կողմով, և ոչ թե ձախ, ինչպես ցույց է տրված) այն գերազանցում է «Տիտանիկի» աղետի մասին բոլոր ֆիլմերը, այդ թվում 1943 թվականի գերմանական քարոզչական ֆիլմը և 1996 թվականի կանադական հեռուստաֆիլմը։ Այնուամենայնիվ, այն համարվում է աղետային ժանրի ֆիլմ։
Սյուժե
Կյանքից անբավարարված տիկին Ջուլիա Սթյորջեսը (Բարբարա Սթենվիկ) ամուսնուց գաղտնի որոշում է լքել Եվրոպան և մեծ մարդատար նավով` «Տիտանիկ»-ով, ուղևորվել օվկիանոս դեպի իր հայրենիք` Միչիգան։ Ընդ որում նա իր հետ տանում էր իր երեխաներին՝ 17-ամյա աղջկան` Աննեթին և 10-ամյա տղային` Նորմանին։ Նրա ամուսինը` Ռիչարդը (Կլիֆթոն Ուեբ), վերջին րոպեներին իմանալով կնոջ պլանների մասին, որոշում է բռնել նրան, սակայն նավի բոլոր տոմսերը վաղուց վաճառվել էին։ Չցանկանալով երեխաների հետ կապը խզել, նա 3-րդ կարգի տոմս է գնում բասկ էմիգրանտներից, որպեսզի ընտանիքի հետ գա Ամերիկա։
Այդ ժամանակ տեղի է ունենում XX դարի սկզբի մեծագույն ծովային աղետը։
Պարգևներ և նոմինացիաներ
«Օսկար» մրցանակաբաշխություն (1954 թվական): Ամերիկայի ռեժիսիորների գիլդիան (1954 թվական):
(8602) Օյդիկնեմուս
(8602) Օյդիկնեմուս (Oedicnemus), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նայջել Ֆարաջ
Նայջել Փոլ Ֆարաջ (Nigel Paul Farage, ), բրիտանացի քաղաքական գործիչ, 2019 թվականի մարտի 22-ից Brexit կուսակցության առաջնորդ։ 2006 թվականից մինչև 2016 թվականը (ընդմիջումներով) Միացյալ Թագավորության անկախության կուսակցության նախագահը։
Կենսագրություն
1975 թվականից մինչև 1982 թվականը սովորել է հեղինակավոր Դալվիչի քոլեջում, որի ավարտին աշխատել է Լոնդոնի մետաղների բորսայում ։
1999 թվականի ամռանից Ֆարաջը եղել է Եվրոպական խորհրդարանի պատգամավոր՝ Հարավարևելյան Անգլիայից։ Եղել է «Հանուն Եվրոպայի ազատության և ուղիղ ժողովրդավարության» խորհրդարանական խմբակցության համանախագահ։
1992 թվականին՝ Մեծ Բրիտանիայի պահպանողական կուսակցությանն անդամակցությունը դադարեցնելուց հետո, Մաաստրիխտի պայմանագրի ստորագրման պատճառով հանդես է եկել Միացյալ Թագավորության անկախության կուսակցության հիմնադիրներից մեկը։ 1994 թվականից ի վեր՝ եվրոպական և բրիտանական խորհրդարանական ընտրություններում մի շարք անհաջող ընտրարշավներից հետո, 1999 թվականին՝ Հարավարևելյան Անգլիայի ընտրատարածքից, եվրախորհրդարանական ընտրություններում ընտրել է Եվրոպական խորհրդարանի պատգամավոր։ Դա եղել է առաջին տարին, երբ օգտագործվել է տարածաշրջանային ցուցակների համակարգը։ Ֆարաջը վերընտրվել է 2004 թվականին, 2009 թվականին և 2014 թվականին։
2006 թվականի սեպտեմբերին Ֆարաժը դարձել է Միացյալ Թագավորության անկախության կուսակցության առաջնորդ և գլխավորել այն ըստ 2009 թվականի Եվրախորհրդարանում կայացած ընտրությունների, որոնց արդյունքներով նա ստացել է ձայների մեծությունը, հաղթելով լեյբորիստներին և լիբերալ-դեմոկրատներին՝ ավելի քան 2 մլն ձայնի առավելությամբ։ 2009 թվականի նոյեմբերին հրաժարական է տվել, որպեսզի կենտրոնանա 2010 թվականին Մեծ Բրիտանիայում կայացող խորհրդարանական ընտրություններում՝ խոսնակի պաշտոնի համար պայքարի վրա։ Ֆարաժին չի հաջողվել հաղթել Բերկոուին։ Նա Բաքինգեմի ընտրատարածքում զբաղեցրել է միայն երրորդ տեղը։
2010 թվականի նոյեմբերին Ֆարաժը հաղթել է կուսակցության առաջնորդի ընտրություններում։ 2009 թվականի հոկտեմբերին The Daily Telegraph-ի «100 ամենաազդեցիկ աջակողմյան քաղաքական գործիչները» հարցմանը զբաղեցրել է 41-րդ տեղը, որում նշվել է ԶԼՄ-ներն օգտագործելու նրա ունակությունը և եվրոպական ընտրություններում ՊՆՍԿ-ի հաջողությունը։ 2010 թվականի The Daily Telegraph-ի ցուցակում զբաղեցրել է 58-րդ տեղը։ 2012 թվականին կազմված նույն ցուցակում Ֆարաժը զբաղեցրել է 17-րդ տեղը, իսկ 2013 թվականին՝ երկրորդ տեղը։
2014 թվականի եվրախորհրդարանական ընտրություններում Ֆարաժը կրկին վերընտրվել է և Մեծ Բրիտանիայում առաջնորդել Միացյալ Թագավորության Անկախության կուսակցությանը՝ իր առաջին ազգային ընտրություններում տարած հաղթանակի շնորհիվ։ Դա 1906 թվականից ի վեր եղել է առաջին դեպքը, երբ հաղթանակ է տարել լեյբորիստներից և պահպանողականներից՝ բացի որևէ այլ կուսակցություն։
Ֆարաժը հայտնի է եղել Եվրախորհրդարանում իր կտրուկ և հաճախ սկանդալային ելույթներով, որոնք քննադատել են եվրաինտեգրումը՝ Եվրամիության և եվրոգոտու շրջանակներում։
2016 թվականի հուլիսի 4-ին հեռացել է ՊՆՍԿ-ի առաջնորդի պաշտոնից ։ 2018 թվականին լքել է ՊՆՍԿ-ը՝ ի նշան կուսակցության նոր առաջնորդ Ջերարդ Բատենի կողմից իր խորհրդական Թոմմի Ռոբինսոնին նշանակելու դեմ բողոքի, որը հայտնի է ծայրահեղ աջակողմյան հակաիսլամական հայացքներով, իսկ 2019 թվականի սկզբին հիմնադրել է Բրեստի կուսակցությունը՝ քաղաքականապես պաշտպանելու Եվրամիությանը Բրիտանիայի անդամակցության հանրաքվեի արդյունքները։
2019 թվականի դեկտեմբերի վերջին բրիտանական Financial Times թերթը Ֆարաժին ներառել է իր հրապարակած 50 հոգուց բաղկացած ցուցակում, որոնք «որոշել են տասնամյակի դեմքը» ։
Արտաքին հղումներ
Կատեգորիա:Քաղաքական գործիչներ Կատեգորիա:Անգլիացիներ Կատեգորիա:Անավարտ հոդվածներ անձի մասին
Անրի Դենյո
Անրի Դենյո (Henri Deneux, ), ֆրանսիացի ճարտարապետ։
Կենսագրություն և գործունեություն
Անրի Դենյոն ծնվել է 1874 թվականին Ռեյմսում։ 1892 թվականին մասնակցել է Ռեյմսի տաճարում իրականացվող աշխատանքներին։ 1898 թվականին տեղափոխվել է Փարիզ։ 1905 թվականին հաղթել է պատմական հուշարձանների գլխավոր ճարտարապետի համար հայտարարված մրցույթում։ 1913 թվականին Փարիզում կառուցել է շքեղ դեկորատիվ տուն՝ հայտնի որպես Դենյոյի տուն ։
1915 թվականին Դենյոն նշանակվեց Ռեյմսի պատմական հուշակոթողների պատասխանատուի պաշտոնում։ Նա թողեց մնացյալ բոլոր պաշտոնները և ընդհուպ մինչև 1938 թվականն իրեն նվիրեց բացառապես տաճարին և այդ քաղաքի հուշակոթողներին։ Հենց նա է վերականգնել Ռեյմսի տաճարը, որը փլուզվել էր 1914 թվականի ռմբակոծումից ։ Նրա ղեկավարության ներքո իրականացվել են երկրաբանական հետազոտություններ, որոնք թույլ էին տալիս հետևելու և ուսումնասիրելու կրոնական շենքերի կառուցման շրջափուլերն այն տեղում, որտեղ գտնվում է ժամանակակից տաճարը ։
Անրի Դենյոյի անունն է կրում Ռեյմսի տաճարի ետևի կողմում գտնվող այգին ։
Արտաքին հղումներ
Կատեգորիա:Ֆրանսիացի ճարտարապետներ
Աստերոիդների ցանկ (264201-264300)
Աստերոիդների ցանկ (264101-264200) * Աստերոիդների ցանկ * Աստերոիդների ցանկ (264301-264400)
Աննա դը Բոժյոյի թանգարան
Աննա դե Բոժյոյի թանգարան (musée Anne-de-Beaujeu), թանգարան՝ բացված 1910 թվականի ֆրանսիական Մուլեն քաղաքում (դեպարտամենտ Ալյե, Օվերն երկրամաս)։
Թանգարանի շենք
Մուլեն քաղաքում՝ Բուրբոնների դքսության մայրաքաղաքում, այդ վայրում նախկինում գտնվում էր դուքս դը Բուրբոնի 16-րդ դարի թվագրվող փառահեղ ամրոցը։ Այն, ինչը մնացել է մինչ մեր օրերը ամրոցային համալիրից, կազմում են 14-րդ դարի գլխավոր դիտաշտարակը (հայտնի որպես Mai Coiffee) և Վերածննդի ոճով տաղավարը՝ կառուցված դքսուհի Աննա դե Բոժյոյի պատվերով մոտավոր 1500 թվականին։ Այդ տաղավարը դարձավ նշված ոճի առաջին նմուշներից մեկը՝ կառուցված Ֆրանսիայում։ Սկսած 1910 թվականից՝ տաղավարի պատերի ներքո տեղակայվեց գերատեսչական թանգարանը՝ անվանված ի պատիվ դքսուհի Աննա դե Բոժյոյի։ Սկզբնական տաղավարից այժմ պահպանվել է միայն շենքի ճակատամասը՝ զարդարված Բուրբոնների գերբերով։
Մշտապես թանգարանային ցուցադրության դրված դը Բուրբոնների ամրոցի մասշտաբային մանրակերտը թույլ է տալիս պատկերացում կազմել միջնադարյան կառույցի բնօրինակ չափերի մասին։
Թանգարանի հավաքածուներ
Թանգարանում մշտապես ցուցադրվում են հետևյալ հավաքածուները.
Աղբյուրներ
Կատեգորիա:Ֆրանսիայի թանգարաններ Կատեգորիա:1910 հիմնադրումներ Կատեգորիա:1910 հիմնադրված թանգարաններ
Ուասկո (նահանգ)
Ուասկո (Provincia de Huasco), նահանգ Չիլիի Ատակամա տարածաշրջանում։ Վարչական կենտրոնն է Վալյենար քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Ուասկոն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 4 համայնք.
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 66 491 մարդ, բնակչության խտությունը կազմում է 3,65 մարդ/կմ²։
Ուասկո նահանգի տարածքի ընդհանուր մակերեսը կազմում է 18 201,5 կմ²։
Արտաքին հղումներ
Կատեգորիա:Չիլիի Ատակամա տարածաշրջան Կատեգորիա:Չիլիի նահանգներ
Նովոոլենովկա (գյուղ, Կոնստանտինովսկի շրջան)
Նովոոլենովկա (Новооленівка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Նովոոլենովկա գյուղում բնակվում էր 245 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր
Էնրիկե Իգլեսիաս
Էնրիկե Միգել Իգլեսիաս Պրեյսլեր (Enrique Miguel Iglesias Preysler, ), իսպանացի երգիչ, երգահան և դերասան։ Կարիերան սկսել է Էնրիկե Մարտինեզ կեղծանվամբ և աշխատել է մեքսիկական FonoMusic լեյբլի համար։ Էնրիկեն լատինամերիկյան երաժշտության ամենահայտնի ներկայացուցիչներից է։ Արժանացել է շատ մրցանակների։ Նրա սկավառակների վաճառքի ընդհանուր թիվը կազմում է մոտավորապես 100 միլիոն։ Իր կարիերայի ընթացքում թողարկել է ավելի քան 40 սինգլ, և 10 ալբոմ, որոնք 116 անգամ դարձել են պլատինե, 227 անգամ՝ ոսկե։
Էնրիկե Իգլեսիասը աշխարհահռչակ երգիչ Խուլիո Իգլեսիասի որդին է և երգիչ Խուլիո Իգլեսիաս կրտսերի կրտսեր եղբայրը։
Կենսագրություն
Ծնվել է 1975 թվականի մայիսի 8-ին Իսպանիայի Մադրիդ քաղաքում։ Նրա ծնողները իսպանացի երգիչ Խուլիո Իգլեսիասը և ֆիլիպինուհի լրագրող Իզաբել Փրեյսլերն են։ Ընտանիքի երրորդ և վերջին զավակն է։ Էնրիկեի ծնողներն աշխատանքի պատճառով չեն կարողանում երկար ժամանակ հատկացնել իրենց որդուն և Էնրիկեն մնում էր դայակի՝ Մարիա Օլիվարեսի հետ։ Երբ Էնրիկեն 3 տարեկան էր, ծնողները բաժանվում են և ինքը մնում է մոր հետ Մադրիդում, իսկ հայրը տեղափոխվում է Մայամի երգեր ձայնագրելու նպատակով։ Հետագայում Էնրիկեն նույնպես տեղափոխվում է Մայամի և սովորում է «Gulliver Preparatory School» դպրոցում։
Վաղ տարիքից Էնրիկեն երազել է երգչի կարիերայի մասին և մանկուց գրել է բանաստեղծություններ, որոնք պիտի դառնային երգերի բառեր, սակայն հոր ճնշման ներքո ընդունվել է Մայամիի Համալսարան, բիզնեսի ֆակուլտետ։